open-index/open-wikipedia-markdown huggingface dataset:
A1

**A1** og **a1** kan vise til:

* «Kobben» (A-1) – Norges første undervannsbåt
* A1 – en variant av stridsvognen Leopard 1
* A1 (band) – et norsk/britisk boyband
** A1 (EP) – en EP-utgivelse med bandet
* A1 – engelsk adjektiv for «ypperlig/fortreffelig»
* A1 – internasjonal standardisert størrelse på papirformater (ISO 216)
* A1 Music Corp. – et amerikansk plateselskap
* A1 – en nivåbeskrivelse fra det felles europeiske rammeverket for språk. 
* A1 – en Gradering (klatring) i teknisk klatring

## Veitransport
* A-1 – Et bilregistreringsnummer med lang tradisjon som H.M.Kongens representasjonsbil.

### Veier
* A1 – en motorvei i Albania, se liste over motorveier i Albania 
* A1 – en motorvei i Belgia, se liste over motorveier i Belgia 
* A-1 – en motorvei i Bosnia og Hercegovina, se Motorveier i Bosnia og Hercegovina 
* A1 – en motorvei i Bulgaria, se liste over motorveier i Bulgaria 
* Autostrada A1 (Italia) – en italiensk motorvei 
* A1 – en motorvei i Luxembourg, se liste over motorveier i Luxembourg 
* A1 – en motorvei i Nederland, se liste over motorveier i Nederland 
* A-1 – motorveien «Autovia del Norte» i Spania, se liste over motorveier i Spania 
* A1 (Storbritannia) – en hovedvei i Storbritannia
* A1 – en motorvei i Sveits, se liste over motorveier i Sveits 
* A1 – en motorvei i Tyskland, se liste over motorveier i Tyskland 
* A1 – motorveien «West Autobahn» i Østerrike, se liste over motorveier i Østerrike
Elmgreen & Dragset

**Elmgreen & Dragset** er en kunsterduo bestående av danske Michael Elmgreen (f. 1961) og norske Ingar Dragset (f. 1969). De har arbeidet sammen siden 1995, og har siden slutten av 1990-tallet markert seg med en rekke arbeider som har vakt oppsikt på den internasjonale kunstscenen.

Elmgreen & Dragset har stilt ut i sentrale gallerier og ved større mønstringer verden over, som Tate Modern i London, Veneziabiennalen og The New Museum, New York. De bor og arbeider i Berlin. 27. mai 2008 ble deres minnesmerke over lesbiske og homofile ofre for de tyske nazistenes forfølgelser innviet. Det står i sørenden av Tiergarten-området i sentrum av byen, tvers overfor minnesmerket over jødene som ble drept i holocaust. Samtidig med innvielsen ble duoens video, «Memorial Kiss», vist en rekke steder over hele verden.

Sommeren 2009 imponerte den dansk-norske duoen på den 53. Veneziabiennalen med verket «The Collectors» på den danske og den nordiske paviljongen i Giardini. Kunstnerne tok utgangspunktet i paviljongene som mulige bosted, og konstruerte to fiktive kunstsamlere som begge hadde etterlatt seg en stor samling kunst og design. Utenfor den danske paviljongen var det plassert et "For Sale"-skilt og utenfor den nordiske paviljongen lå en mann og fløt med ansiktet ned i et svømmebasseng. Begge bygningene var dermed fraflyttet og publikum kunne gå og oppleve husenes deres og nøste opp historiene deres gjennom kunstverkene og designet og arkitektoniske endringer som kunstnerne hadde tilføyd. Verket fikk stor internasjonal oppmerksomhet, ga kunstnerduoen hederlig omtale under Veneziabiennalen og resulterte i Kunstkritikerprisen for 2009.

I Kistefos-Museets skulpturpark finner man skulpturene *Forgotten Babies No 2*, *Point of View - Part 1* og *Point of View - Part 2* av Elmgreen & Dragset.


Fil:Denkmal fuer verfolgte Homosexuelle Berlin2.JPG|*Denkmal fuer verfolgte Homosexuelle,* 2008
Fil:Kistefos-Museet – Inngang.jpg|*Point of View - Part 1*, Kistefos-Museets skulpturpark, 2019

## Priser og utmerkelser
*Kunstkritikerprisen 2009.
*1. desember 2012: Elmgreen & Dragset ble tildelt Danmarks prestisjefylte pris Carl Nielsen og Anne Marie Carl Nielsen legat.
*Høsten 2015 ble de utnevnt til æresdoktorer ved Norges teknisk-naturvitenskapelige universitet (NTNU).

## Referanser


## Eksterne lenker
* Artfacts.net
* Gallerie Klosterfelde, Berlin
* Galleri Nicolai Wallner, København
* Skulptur Projekte Münster 07
* Tate Modern 
* Portikus, Frankfurt AM
* The Guardian Kritikk av utstillingen «The Welfare Show» ved Serpentine Gallery, London.
* Kunstkritikk.no Kritikk av Festspillutstillingen 2005 ved Bergen Kunsthall.
* Kunstkritikk.no Kritikk av utstillingen «please keep quiet» ved Galleri Nikolai Wallner, København
Slunkajavrre kraftverk

**Slunkajavrre kraftverk** er et vannkraftverk i  Sagelvvassdraget i Hamarøy kommune i Nordland fylke. 

Kraftverket  utnytter et fall på  246 meter.

Magasiner for kraftverket er Sluŋkajávrre som reguleres mellom 531 og 516, og Gåjgijávrre som reguleres mellom 543 og 540 moh.

Installert effekt er på 21 MW og midlere årsproduksjon er 82 GWh. Magasinkapasiteten er på 85 millioner m³ og nedbørsfeltet på 75 km². 

Kraftverket er eid av Nord-Salten Kraft AS.

## Referanser


## Kilder
* 
* NVE vannkraftdatabase
* Nord-Salten Kraft - kraftstasjoner
Skomrak

**Skomrak** er en bygd og et tettsted i Lyngdal kommune i Agder. Rundt 280 personer er bosatt i bygden Skomrak. Tettstedet i Skomrak ytre, i gamle Austad kommune hadde  innbyggere per 1. januar , seks bodde i selve Skomrak innerst i Rosfjorden, den ytterste del av gamle Lyngdal kommune, mens rundt 50 var bosatt i Skomrak indre. Tettstedet ligger omtrent fire kilometer sør for kommunesenteret Lyngdal.

## Referanser


## Eksterne lenker
* Skomrag - Store norske leksikon
Holmsundet

**Holmsundet** er et kunstig utfylt område som rommer Lyngdal havn, den nest største havna i Vest-Agder. Området ligger like utenfor Agnefest, i den indre delen av Rosfjorden.

## Referanser
Robert Ménard

**Robert Ménard** (født 1953) er en fransk radiojournalist og grunnlegger av pressefrihetsorganisasjonen Reportere uten grenser.

## Referanser
Robbie Foy

**Robbie Foy** (født 28. oktober 1985 i Edinburgh) er en skotsk fotballspiller.

Foy startet sin karriere i Liverpool som juniorspiller, og ble flyttet opp til reservelaget før sesongen 2003/2004. Han spilte godt gjennom sesongen, og ble flyttet opp i førstelagstroppen hvor han fikk utdelt trøye nummer 42. Han fikk sin debut for klubben i en treningskamp mot Wrexham i juli 2004. Han spilte ingen offisielle kamper, men satt på benken i Liga-Cup-kampen mot Tottenham på White Hart Lane 1. desember 2004, en kamp Liverpool vant etter straffesparkkonkurranse.

Han tilbragte 3 måneder på lån i Chester i 2005. Her spilte han 13 kamper. Resten av sesongen spilte han på lån i Wrexham. Her spilte han totalt 22 kamper (17 ligakamper), og scoret 3 mål.

Han ble frigitt av Liverpool 1. juli 2006, og skrev under for Scunthorpe. Her fikk han begrenset spilletid og spilte bare 9 kamper totalt, (5 ligakamper), og ble frigitt etter sesongen.

Han er for tiden på prøve hos Football League Championship-klubben Blackpool.

## Se også
* Statistikk om Liverpool FC.

## Eksterne lenker
* 
* Profil på LFChistory.net
Roing under Sommer-OL 1920

**Roing under Sommer-OL 1920** ble arrangert fra 27. til 29. august 1920 på Willebroekse Vaart i Vilvoorde.

Roing var med på det olympiske programmet for femte gang under Sommer-OL 1920 i Antwerpen. 135 utøvere konkurrerte i fem roøvelser, alle for menn.

## Medaljefordeling

### Singelsculler

### Dobbeltsculler

### Toer med styrmann

### Firer med styrmann

### Åtter

;Medaljevinnere

## Eksterne lenker
* Rowing at the 1920 Summer Olympics hos olympedia.org
Olaf Sæther

**Olaf Sæther** (1872–1945) var en norsk rifleskytter som var aktiv på begynnelsen av 1900-tallet. Han tok gullmedalje i lagskyting, frigevær under Sommer-OL 1908 i London, og sølvmedalje i samme øvelse fire år senere i Stockholm.

Som student var han teatersjef på Studentteatret ved Det Norske Studentersamfund.

## OL-medaljer
* 1908  London -  **Gull** i skyting, 300 meter rifle, 3 stillinger, lagskyting (Norge)
* 1912  Stockholm -  Sølv i skyting, 300 meter rifle, lagskyting (Norge)

## Eksterne lenker
*
Lindvedske hus

**Det Lindvedske hus** er en kjøpmannsgård oppført 1710 på Nedre Tyholmsvei på Tyholmen i Arendal. 

Huset hadde tidligere matrise nummer 229 og sto opprinnelig ved Trefoldighetskirken, men ble revet i 1972 for å gi plass til Citygården. Det ble gjenoppført på dagens tomt i 1977–1978 av Arendal Kunstforening. Opprinnelig er huset bygd i 1710, og ombygd til rokokkostil i 1765. 

Det var først eid av Ove Nielsen Lindved (1683-1716) som var Arendals første postmester, og som hadde postkontoret i huset. Var i Lindvedt-familien frem til 1895, og Arendal Totalavholdsforening eide det til 1972 da det ble revet. 

Riksantikvaren har utført fargeundersøkelsene som ligger til grunn for husets utvendige farge.  Huset inneholder pr. 2018 kafe og kunstgalleri.

## Referanser


## Eksterne lenker
* Plantegninger 
* Cafe Det Lindvedske Hus
Seiling under Sommer-OL 1920

**Seiling under Sommer-OL 1920** ble arrangert fra 7. juli til 4. september 1920 ved Ostende og IJ i Amsterdam.

Det ble konkurrert i fjorten klasser, ti mer en under forrige OL i Stockholm 1912. Kun en av klassene hadde mer enn tre båter, dermed var det kun en båt, belgierne som kom på fjerdeplass i klassen 6-meter type 1907, som ikke fikk medalje. Det var totalt 101 deltakere fra seks nasjoner som deltok, 59 fra Norge, 14 fra Belgia, 11 fra Sverige, åtte fra Nederland, seks fra Storbritannia og tre fra Frankrike. Norge ble beste nasjon med sju gullmedaljer.

## Medaljefordeling

## Resultater
### 12 fot jolle

### 6 meter dinghy

### 30m²-klassen

### 40m²-klassen

### 6-meter-klassen, type 1919

### 6-meter-klassen, type 1907

### 6,5-metersklassen

### 7-meter-klassen

### 8-meter-klassen type 1919

### 8-meter-klassen, type 1907

### 10-meter-klassen, type 1907

### 10-meter-klassen, type 1919

### 12-meter-klassen, type 1907

### 12-meter-klassen, type 1919

## Eksterne lenker
* Sailing at the 1920 Summer Olympics hos olympedia.org
Thorleif Holbye

**Thorleif Holbye** (født 29. april 1883 i Oslo, død 19. oktober 1959 samme sted) var en norsk seiler og OL-deltaker i Sommer-OL 1920 i Antwerpen

Holbye vant sammen med, Carl Ringvold, Tellef Wagle, Kristoffer Olsen og 
Alf Jacobsen, olympisk gull i seiling i klassen *8 meter type 1907* med den norske båten «Irene» i 1920. Det var kun en båt i denne klassen.

## OL-medaljer
* 1920  Antwerpen –  **Gull** i seiling, 8-metersklassen type 1907

## Referanser


## Eksterne lenker
*
Carl Ringvold

**Carl August Ringvold sen.** (født 3. april 1876 i Oslo, død 22. februar 1960 i Oslo) var en norsk seiler og OL-deltaker.

Under OL 1920 i Antwerpen vant Ringvold gull i klassen *8 meter type 1907* med den norske båten «Irene». Han vant sammen med Thorleif Holbye, Tellef Wagle, Kristoffer Olsen og 
Alf Jacobsen. Det var kun en båt i denne klassen. Fire år senere, under OL 1924 i Paris vant han sin andre olympiske gullmedalje, da sammen med sin sønn Carl Ringvold, Jr.

## OL-medaljer
*  1920  Antwerpen - **Gull** i seiling, 8-metersklassen type 1907  Norge 
*  1924  Paris - **Gull** i seiling, 8-metersklassen  Norge

## Eksterne lenker
*
Tellef Wagle

**Tellef Kristian «Tell» Wagle** (født 16. juli 1883 i Porsgrunn, død 2. desember 1957 i Oslo) var en norsk seiler og OL-deltaker.

Sammen med Carl Ringvold, Thorleif Holbye, Kristoffer Olsen og 
Alf Jacobsen vant Wagle olympisk gull i seiling i klassen *8 meter type 1907* med den norske båten «Irene» i 1920.

## OL-medaljer
* 1920  Antwerpen -  **Gull** i seiling, 8-metersklassen type 1907

## Eksterne lenker
*
Rabalsmellen

**Rabalsmellen** (også skrevet **Rabalsmellin** og **Rabbalsmellen**) er et fjell i Øystre Slidre kommune i Innlandet. Det har to topper, hvorav den høyeste er på  meter over havet og ligger vest for Rabalsvatnet. Den andre toppen ligger rundt en kilometer lenger nord, sørvest for grenda Rabalen, og har en høyde på  meter over havet

Rabalsmellen er en del av de såkalte Mellene, som i tillegg består av Rundemellen (), Skarvemellen () og Kalvemellen ()

Rabalsmellen kan enkelt bestiges fra nordøstsiden ved Rabalen eller sørvestsiden ved Buahaugkrysset. Merket sti begge veier. Ca. 1/2-3/4 time opp. Flott utsyn over nærområdet og Huldreheimen, Hemsedalsfjella, Filefjell og langt innover i Jotunheimen.

## Referanser
Langsua

**Langsua** er et fjellområde mellom Valdres og Gausdal i Innlandet. Området har også blitt omtalt som «Huldreheimen», «Jotunheimens forgård» og «Gausdal vestfjell». Langsua nasjonalpark ligger i dette området, og ble opprettet i 2011 gjennom en betydelig utvidelse av Ormtjernkampen nasjonalpark.

Området rommer granskoger og furumoer, bjørkelier og steinflyer, topper og tinder, og strekker seg fra Synnfjell i sør til Sjodalen og Valdresflya i nord. Området har vært befolket og utnyttet siden steinalderen og det finnes helleristninger og dyregraver flere steder. Foruten jakt og fiske har det vært drevet utvinning av myrmalm og tjære i stor skala.

Langsua har flere tilrettelagte turmuligheter. Det er flere buer som kan brukes, samt turistforeningens betjente hytte Liomseter turisthytte. I 2005 arrangerte Den Norske Turistforening Oslo og Omegn i samarbeid med NRK Hedmark og Oppland en navnekonkurransen for området. Målet var å finne et bedre navn på fjellområdet, som til da ble omtalt som Gausdal Vestfjell. Dette navnet var ikke like godt mottatt av befolkningen i Skåbu og Valdres. Ca. 300 navneforslag kom inn. Av disse gikk 5 til finalen, der Huldreheimen gikk helt til topps. DNT brukte Huldreheimen som navnet på området i en periode, men sluttet seg i 2015 til å bruke navnet Langsua. Statens kartverk har lagt inn Langsua som det offisielle navnet på et fjell som ligger inne i området.

## Fjelltopper i området
* Skaget (1686 moh.) 
* Nordre Langsua (1554 moh.) 
* Oskampen (1513 moh.) 
* Storhøpiggen (1433 moh.)
* Sikkilsdalshøa (1778 moh.)
* Heimdalshøe (1843 moh.)
* Spåtind (1414 moh.) 

## Referanser
Salaam Bombay!

***Salaam Bombay!*** er en indisk dramafilm fra 1988, regissert av Mira Nair. Filmen skildrer et gatebarnmiljø i India og har vunnet flere priser, blant annet publikumsprisen og Caméra d'Or i Cannes i 1988. Den ble også nominert til Oscar for beste fremmedspråklige film i 1989.

*[[Dagbladet]]* og *[[Aftenposten]]* gav den terningkast fem, mens *[[VG]]* gav den tre. Avisa *[[The New York Times]]* la den til sin liste over de «The New York Times Guide to the Best 1,000 Movies Ever Made».

Den ble produsert med finansiell støtte fra både indiske, franske og britiske filmselskaper.

## Handling
Filmen omhandler gutten Krishna som på egen hånd må dra til Bombay for å søke seg arbeid. Her blir han grovt utnyttet, men knytter også nære vennskap. Krishna kommer etter hvert ut på en kriminell løpebane sammen med den voksne kameraten Chillum. Krishna og Chillum begynner å jobbe for Baba, som driver et bordell og en narkotika-ring. Miljøet som her skildres er svært rått og inkluderer blant annet barneprostitusjon.

## Rollebesetning
*Shafiq Syed - Krishna alias Chaipau
*Hansa Vithal - Manju
*Chanda Sharma - Sola Saal
*Raghuvir Yadav - Chillum
*Anita Kanwar - Rekha
*Nana Patekar - Baba
*Irrfan Khan - Brevskriver
*Raju Bernad - Keera
*Chandrashekhar Naidu - Chungal
*Sarfuddin Quarrassi - Koyla
*Mohanraj Babu - Salim
*Sanjana Kapoor - Utenlandsk reporter

## Referanser
 

## Eksterne lenker
*
Lagaan

***Lagaan*** (hindi: लगान; urdu: لگان; norsk oversettelse: Landskatt) er en sportsrelatert filmmusikal og periodedrama fra 2001, regissert av Ashutosh Gowariker.

Filmen gjorde stor suksess utenfor miljøene som vanligvis ser på bollywoodfilmer, og ble blant annet nominert til Oscar for beste fremmedspråklige film. I 2001 fikk den hovedprisen *Juryens pris* ved Bergen Internasjonale filmfestival.

## Handling
Filmens handling er satt i britisk India på slutten av 1800-tallet. Den britiske kapteinen Andrew Russell (Paul Blackthorne) krever stadig høyere skatter av den lokale herskeren, Raja Pooran Singh. Rajaens undersåtter har ingen mulighet til å betale kravet, blant annet på grunn av tørke. 

Småbonden Bhuvan (Aamir Khan) utfordrer Russell til en cricketkamp som skal avgjøre skattetvisten. Vinner inderne slipper de å betale, mens om britene vinner dobles skatten. Inderne har ingen erfaring med cricket og er klare underdogs mot de erfarne britene, men i kjent bollywoodstil vinner de snille.

*Lagaan* inneholder også en kjærlighetshistorie, der Russells søster Elizabeth (Rachel Shelley), bondejenta Gauri (Gracy Singh) og Bhuvan er involvert. Dette dramaet er en klar parallell til historien om Krishna, Radha og Rukmini i hinduistisk mytologi.

## Skuespillere
* Aamir Khan som Bhuvan Latha
* Gracy Singh som Gauri
* Rachel Shelley som Elizabeth Russell
* Paul Blackthorne som kaptein Andrew Russell
* Suhasini Mulay som Yashoda Maa, Bhuvans mor
* Kulbhushan Kharbanda som Raja Puran Singh Chawla
* Rajendra Gupta som Mukhiya Ji
* Raghubir Yadav som Bhura, en bonde
* Rajesh Vivek som Guran, en spåkone
* Raj Zutshi som Ismail
* Pradeep Rawat som Deva Singh Sodhi
* Akhilendra Mishra som Arjan
* Shrivallabh Vyas som Ishwar
* Yashpal Sharma som Lakha
* Amin Hajee som Bagha
* Aditya Lakhia som Kachra
* Javed Khan som Ram Singh
* A. K. Hangal som Shambu Kaka
* Amin Gazi som Tipu
* John Rowe som oberst Boyer
* David Gant som Major Warren
* Thor Halland som kaptein Roberts
* Jeremy Child som Major Cotton
* Amitabh Bachchan som Forteller

## Referanser


## Eksterne lenker
* 
* Omtale i BBC
Alf Jacobsen

**Alf Kristian Bruun Jacobsen (Brun Jakobsen)** (født 14. juni 1885 i Moss, død 1948) var en norsk seiler og OL-deltaker.

Jacobsen vant sammen med Carl Ringvold, Thorleif Holbye, Tellef Wagle og Kristoffer Olsen olympisk gull i seiling i klassen *8 meter type 1907* med den norske båten «Irene» i 1920. Det var kun én båt i denne klassen.

## OL-medaljer
* 1920  Antwerpen -  **Gull** i seiling, 8-metersklassen type 1907

## Eksterne lenker
*
Askja

**Askja** er en stratovulkan som ligger i en øde del av Islands sentrale høyland. Navnet henviser til en sammensetning av nøstede kalderaer som finnes i de omliggende Dyngjufjöll-fjellene, som på det høyeste er 1&nbsp;510 m.

Regionen er bare tilgjengelig noen få måneder hvert år. Med sin beliggenhet på le-siden av den nordøstlige delen av Vatnajökull-isdekket, faller det bare 450 mm med nedbør årlig. Området ble brukt til øvelse for Apolloprogrammet, for å forberede astronautene for mulige månetilstander.

Askja var stort sett ukjent fram til det voldsomme utbruddet som begynte 29. mars 1875. Askenedfallet var spesielt stort i de østre fjordene på Island, og mengden var stor nok til å drepe deler av vegetasjonen og husdyr. Utbruddet utløste en betydelig utflytningsbølge fra Island. Det siste utbruddet fra Askja var i 1961.

Den ytre av Askjes kalderaer som kommer av et forhistorisk utbrudd, er rundt 45 km², og det finnes spor etter andre senere kaldera-dannende hendelser innenfor denne. Bunnen på hovedkrateret ligger på rundt 1&nbsp;100 m.

Öskjuvatn er en stor innsjø som dekker mye av den mindre kalderaen som ble dannet av utbruddet i 1875. Innsjøens overflate ligger rundt 50 m lavere enn bunnivået på hovedkalderaen. Arealet er på rundt 12 km². Da innsjøen opprinnelig ble skap var den varm, men i dag er den frosset mesteparten av året. Innsjøen er den dypeste på Island med sine 220 m.

Víti er et mindre krater på den nordøstlige bredden av Öskjuvatn, og er rundt 100 m i diameter. Krateret inneholder en geotermisk innsjø med mineralrikt, svovelholdig, uklart blått vann, som holder en behagelig temperatur for svømming. Víti ble dannet under det eksplosive utbruddet i 1875. Navnet er en forkortelse av det islandske navnet på helvete; *Helvíti*.

I 1907 besøkte de tyske forskerne Walter von Knebel og Max Rudloff Askja for å undersøke kalderaen. De forsvant uten spor mens de var ute på Öskjuvatn i en liten båt. Von Knebel sin forlovede, Ina von Grumbkow, ledet en leteekspedisjon, men det ble aldri funnet noen spor som kunne fortalt om hva som skjedde med de to.

I Dyngjufjöll-fjellene som omkranser Askjakalderaen finner men *Drekagil* (på norsk «Dragekløften»). Ikke langt fra Askja ligger det også to andre vulkanske systemer: Herðubreið og Kverkfjöll.

Askja er et populært turistmål. Det ligger to fjellhytter og en leirplass på Dreki, ved Drekagil, som ligger rundt 100 km fra Hringvegur og kan nås via en vei uten fast veidekke. En grusvei går 8 km opp fra Dreki til kalderaen. Fra parkeringsplassen er det ca. 2,5 kilometers gange for å nå Öskjuvatn og Víti. Veiene er vanligvis bare åpne i 2 eller 3 måneder midt på sommeren.

## Se også

* Islands geografi

## Eksterne lenker

* Informasjon om Askja fra Universitet på Island 
* Bilder og beskrivelse av Askja 
* Panoramabilder fra Island, inkludert Askja 
* Bilde av Vítikrateret
Pierre-Martial Cibot

**Pierre-Martial Cibot** eller *Han Bodu* 韓國英, *Guojing* (født  14. august 1727 i Limoges i Frankrike, død 8. august 1780 i Beijing i Kina) var en katolsk kinamisjonær tilhørende jesuittordenen. Han var primært historiker, men er blitt mest kjent som botaniker.

Han kom til Kina i 1759, og virket ved keiserhoffet i Beijing som mekaniker, botaniker og polygraf. 

Mange av hans notater og observasjoner om kinesisk historie, litteratur og ikke minst botanikk ble publisert i «Mémoires concernant l'histoire, les sciences les arts, les moeurs, les usages, etc., des Chinois: par les missionaires de Pékin» (Paris, 1776–89, 16 bind). Dette verket var i samtiden en hovedkilde for europeisk kjennskap til Kina og dets folk. 

Cibots mest omfattende verk, hans «Essai sur l'antiquité des Chinois», forefinnes i første bind av «Mémoires». Her presenterer han keiser Yao (2356 f.Kr.) som det kinesiske rikes grunnlegger. Dette synet ble imidlertid ikke delt av andre av samtidens forfattere: I annet bind av «Mémoires» forsvarte hans kollega, pater Amiot, den tradisjonelle kinesiske kronologi i sin «L'antiquité des Chinois prouvée par les monuments». 

Cibot foretok også en sammenligning av jødene og kineserne i en kommentar til *[[Esters bok]]* (Mémoires, bindene XIV-XVI). Han sammensatte et herbarium og bidro, men en rekke artikler om naturvitenskapelige emner i «Mémoires», for eksempel «Notices de quelques plantes arbrisseaux de la Chine» (bind III), «Observations sur les plantes, les fleurs, et les arbres de Chine qu'il est possible et utile de se procurer en France»; «Notice sur le borax»; og «Mémoire sur les chevaux» (bind XI); og «Notice sur l'hirondelle, sur le cerf et sur la cigale» (bind XII).

## Referanser


## Litteratur
* Joseph Dehergne: *Répertoire des Jésuites de Chine de 1552 à 1800*, Paris, 1973
* Louis-Gabriel Michaud: *Biographie universelle, ancienne et moderne*, Paris, C. Delagrave, 1870
* Louis Pfister: *Notices biographiques et bibliographiques sur les Jésuites de l'ancienne mission de Chine 1552-1773*, Chang-hai, 1932
* Camille de Rochemonteix: *Joseph Amiot et les derniers survivants de la Mission française à Pékin (1750-1795)*, Paris 1915

## Se også
* Liste over kinamisjonærer tilhørende jesuittordenen
Jean-Paul-Louis Collas

** Jean-Paul-Louis Collas** (kinesisk:  金濟時, pinyin: *Jin Jishi*, eller *Baolu*, født  13. september 1735 i Thionville i Frankrike, død 22. januar 1781 i Beijing i Kina) var en katolsk kinamisjonær tilhørende jesuittordenen.

Han kom til Macao i 1765, og kom to år etter til Beijing der han virket ved keiserhoffet som matematiker.

## Verker
* *État des réparations et additions faites à l’observatoire bâti depuis longtemps dans la maison des Missionnaires français à Pékin*.
* *Observations astronomiques faites à Pékin en 1775*.
* *Lettre sur la quintessence minérale de M. le comte de Lagaraye*.
* *Lettre sur un sel appelé par les Chinois Kiev*.
* *Lettre sur la chaux noire de la Chine, sur une matière appelée Lieou-li, espèce de verre, et sur une sorte particulière de mottes à bruler*.
* *Lettre sur le Hoaxg-fav ou vitriol, sur le Naocha ou sel ammoniac, sur le Hoakg-pé-mou*.
* *Notice sur le charbon de terre*.
* *Notice sur le cuivre blanc de la Chine, sur le minium et l’amadou*.
* *Notice sur un papier doré sans or*.
* *Notice sur le bambou*.
* *Mémoire sur la valeur du taèl d’argent en monnoie de France*.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Anders Dahl

**Anders Dahl** (Andreas Dahl) (født 17. mars 1751, død 25. mai 1789) var en svensk botaniker. Ha ga blant annet navn til planten georgine(dahlia). Dahl var elev av den kjente svenske naturforskeren Carl von Linné.

Dahl startet sine studier i 1770 ved Uppsala universitet. Siden begynte han ved Claes Alströmers private botaniske hage i Göteborg. I 1786 ble han dr. med. ved universitetet i Kiel, og i 1787 begynte han som professor i botanikk og medisin ved Åbo Akademi.

Han utga det anerkjente *Observationes botanicæ circa Systema vegetabilium divi a Linné.*

## Referanser


## Eksterne lenker
*
Jean-Gaspard Chanseaume

**Jean-Gaspard Chanseaume** (født  12. september 1711 i Auvergne i Frankrike, død 21. april 1755 i Jiangxi i Kina) var en katolsk kinamisjonær tilhørende jesuittordenen.

Han kom til Macao i 1746, der han måtte være i noen år grunnet kristenforfølglser inne i Kina. Han virket fra 1751 som misjonær i provinsen Jiangxi.

Nokså mange av de europeiske misjonærer slet med å tilpasse seg Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater Chanseaume som bare ble 45 år.

## Se også
* Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, vol. 2 (Nendeln: Kraus Reprint, 1971), 633-5.
Fujitaskalaen

**Fujitaskalaen** er en skala som oppdeler tornadoer i en rekke klasser fra F0 til F5, hvor F5 er de kraftigste og mest alvorlige. Skalaen er oppkalt etter den amerikanske meteorologen Theodore Fujita. 

## Se også
* Utvidet Fujitaskala
Jan Kjell Skulstad

**Jan Kjell Skulstad** (født 1959) er en norsk tidligere fotballspiller som har spilt for Egersund IK (1976–1977 og 1982–1993) og Bryne FK (1978–1981). 
Han spilte 441 kamper for Egersund og scoret 258 mål. For Bryne spilte han 122 kamper og scoret 41 mål.

Skulstad har også spilt junior- og ungdomslandskamper for Norge.

## Referanser
Sjøbygda

**Sjøbygda** er den sørligste grenda i Klæbu i Trondheim kommune i Trøndelag. Bebyggelsen ligger ved vestenden av Selbusjøen, og strekker seg langs nordsida av sjøen, fra Svebakken i vest til den gamle gården Nesset og grensa mot Selbu i øst.

Området har vært bebodd siden vikingtida, og har i dag ca. 100 husstander, hvorav i overkant av 40 ligger i boligfeltet Brøttemsåsen. Ellers er også Sjøbygda innfallsporten til Brungmarka, et stort skog- og fjellområde som ligger på sørsida av Selbusjøen. Her er rundt 25 fiskevann med fisk av ymse kvalitet. Sjøbygda spilte tidligere, med sin beliggenhet, en viktig rolle i ferdsel og transport østfra, via Selbusjøen og videre til Trondheim, eller Nidaros, som det tidligere het. Selbusjøen var vanlig ferdselsveg både for pilegrimer, og i forbindelse med frakt av forskjellige varer, som f.eks. kvernstein fra Selbu.

Sentralt i grenda ligger også Klæbu bygdemuseum, på den gamle gården Teigen. Rett over sjøen for museet ligger Karlssteinen, en stor stein som det er et gammelt sagn om.
Valentin Chalier

**Valentin Chalier** eller *Sha Ruyu*, *Yongheng* (født 10. desember 1697 i Oulx, en by i de piemontesiske alper, nå såvidt i Italia, død 8. desember 1747 i Jiangxi i Kina) var en katolsk kinamisjonær tilhørende jesuittordenen.

Han kom til Kina i 1728, og virket i Beijing der han lenge var superior for byens og så hele landets franske jesuitter.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Antoine Chomel

**Antoine Chomel** eller *Su Andang* (født 31. mars 1668 i Moulins i Frankrike, død 12. mai 1702 i Kina) var en katolsk kinamisjonær tilhørende jesuittordenen.

Han kom til Kina i mars 1701 og skulle være korrespondent for det franske akademi. Ett år senere døde han enten i Kanton eller i Macao.

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Skjævelandsbrua

**Skjævelandsbrua** (**Skjæveland nye bru**) er en spennbetongbru på fylkesvei 44 mellom Sandnes og Klepp kommuner i Rogaland. Brua krysser elva Figgjo, er 41 meter lang, og lengste spenn er 40 meter. Brua stod ferdig i 1966 og erstatta den gamle Skjævelandsbrua fra 1853 som i dag er stengt for biltrafikk. Brua blir ofte sett på som grensa mellom Sandnes og Jæren.

## Se også
*Skjæveland gamle bru
*Liste over broer i Norge
*Liste over broer i Norge etter lengde

## Referanser
Kanon (musikk)

En **kanon** (uttales *kánon*) er en musikalsk form der sang eller musikkstykke har to eller flere stemmer som gjengir samme tema. Dette gir flerstemmighet. Fuge er en lignende musikalsk form og variant av kanon. Kanon er vanlig innenfor kontrapunktisk komposisjon.

Kanonen går ut på at én eller flere personer blir med i sangen på et senere tidspunkt, noe som gjerne fører til at to linjer overlapper hverandre. I norsk skole synges ofte Fader Jakob i kanon ved alle synger samme melodi men forskjellige deler av koret begynner ulikt. Et eksempel kan være *Ro, ro, ro din båt*. Der kan den andre sangeren begynne å synge fra starten, når den første har kommet til f.eks. «ta din åre fatt» eller «vuggende, vuggende, vuggende, vuggende». Jo kortere tid den neste sangeren venter, jo flere personer kan synge forskjellig på én gang, dette er gjerne avtalt på forhånd.

## Referanser
Kosovos beskyttelseskorps

**Kosovos beskyttelseskorps**, forkortet **TMK** (forkortelse for Trupat e Mbrojtjes së Kosovës, engelsk: Kosovo Protection Corpses, norsk: Kosovos beskyttelseskorps), er Kosovos sivilforsvar dannet i 1999 som et ledd i demilitariseringen av det som var Kosovos frigjøringshær (UÇK). De fleste som er med i TMK er tidligere UÇK-soldater. Medlemmene er i hovedsak albanere men serbere, bosnjaker og tyrkere er også representert. TMK er delt inn i 6 «beskyttelses soner» og bruker forsvarsanlegg som tidligere tilhørte det Jugoslaviske forsvaret. Albanere ser på TMK som Kosovos fremtidige forsvar. 

Noen av TMKs oppgaver er:
* Hjelpe til med fjerning av miner
* Bidra til gjenoppbyggingen av landet
* Tilby humanitær støtte
* Gjennomføre søke- og redningsoperasjoner
* Hjelpe til ved store branner, natur katastrofer, industriulykker eller giftige forurensinger.

Agim Çeku var TMKs første kommandant. Çeku trakk seg fra denne stillingen da han ble statsminister i 2006. Sylejman Selimi, også han tidligere UÇK-medlem, tok over og er fortsatt TMKs øverste kommandant.

## Eksterne lenker
* Hjemmesiden til TMK
Konstantynów Łódzki

**Konstantynów Łódzki** () er en by og gmina med  i Łódź voivodskap i det sentrale Polen. Den ligger i powiaten Pabianice ved elven Ner, og er del av Storbyområdet Łódź. Byen fikk byrettigheter i 1924, og hadde bystatus også i årene 1830&ndash;1870.

## Referanser


## Eksterne lenker
*
Brungmarka

**Brungmarka** er et stort skogs- og fjellområde som ligger på sørsida av Selbusjøen i Klæbu i Trondheim kommune, og i grenseområdene mot kommunene Selbu, Midtre Gauldal og Melhus. Området strekker seg fra Selbusjøen og opp mot Rensfjellet, 941 moh.

Lengst mot sørvest på Brungmarka ligger Trondheims høyeste fjell, Kråkfjellet med en høyde på 817 moh. Av andre fjell kan nevnes: Rensfjellet, Litjrensfjellet, Sandafjellet og Brungfjellet. På Brungmarka er det ca. 25 fiskevann med forskjellig kvalitet og størrelse på fisken. De tre største vatna er Storavatnet, Langsjøen og Tangvollsjøen. På Brungmarka drives både skogbruk, jakt og fiske, og marka fremstår derfor som et veldrevet og flott område, som innehar de nødvendige kvaliteter både for næringsutøvelse og utøvelse av friluftsaktiviteter.  I tidligere tider var det ganske utstrakt seterdrift i området, med flere setrer som var i drift til rundt 1940. Det står fremdeles hus på en del av disse setrene, og disse brukes fremdeles. En del av setervollene har blitt ryddet, og tatt i bruk som beite for husdyr igjen.

Brungmarka har sitt navn etter elva Brunga, som renner gjennom marka.

## Referanser
Aleksandrów Łódzki

**Aleksandrów Łódzki** () er en by i Łódź voivodskap i det sentrale Polen. Den har 20&nbsp;342 innbyggere (2004) og ligger i powiaten Zgierz. Byen er del av Storbyområdet Łódź.

Bosetningen oppstod rundt 1816 etter initiativ av adelsmannen Rafał Bratoszewski. For å behage regjeringen oppkalte han byen etter datidens tsar av Russland Alexander I, noe som i 1822 gav bosetningen byrettigheter. Etter Bartoszewskis død i 1824 gikk byen over til familien Kossowski. 

Etter 1832 begynte byen å forfalle økonomisk, på grunn av stor konkurranse fra tekstilindustrisentrene Łódź, Zgierz og Pabianice. Mot slutten av 1800-tallet og begynnelsen av 1900-tallet oppstod mange strikkeforretninger, og denne bransjen dominerer i byen den dag i dag. I 1869 ble byen fratatt byrettighetene av regjeringen, og dette forble status i over 60 år. Byen fikk rettighetene tilbake i det frie Polen i 1924. Frem til andre verdenskrig var Aleksandrów Łódzki også møteplass for polsk, jødisk og tysk kultur. 

## Vennskapsbyer
Kraslava, Puget-Ville

## Referanser


## Eksterne lenker
*
Piotrków Trybunalski

**Piotrków Trybunalski** () er den nest største byen i Łódź voivodskap i det sentrale Polen. Den har distriktsnivåstatus, 80 738 innbyggere (2005) og er hovedstaden i powiaten Piotrków.

Ifølge en legende skal byen ha blitt grunnlagt av magnaten Piotr Włostowic fra Schlesien i det 12. århundre. Bynavnet kommer av diminutivsformen til den polske utgaven av navnet «Peter» (*Piotr* – *Piotrek*).

## Historie
Byen nevnes for første gang i et dokument fra 1217. I middelalderen var den en handelsplass på handelsveien fra Pommern til Russland og Ungarn, og senere fra Masovia til Schlesien. Piotrków Trybunalski fikk byrettigheter sannsynligvis i 1291 av hertugen av Sieradz, Władysław I den korte. Alle dokumentene gikk imidlertid tapt i en stor brann som ødela byen rundt 1400. I 1404 ble byrettighetene og privilegiene fornyet av kong Vladislav II Jagello. Bymurene ble reist av Kasimir den store, og under dennes styre kom mange tyske jøder som hadde blitt fordrevet fra Det hellige romerske rike til byen. 

Byen forfalt på 1600- og 1700-tallet på grunn av branner, epidemier, kriger med Sverige og til slutt Polens delinger. Under første verdenskrig ble den okkupert av Østerrike-Ungarn, og kom tilbake under Polen i mellomkrigstiden. I 1938 hadde byen 51 000 innbyggere, hvorav 25 000 var jøder og 1 500 var tyskere. 

Under andre verdenskrig var byen okkupert av Tyskland. Tyskerne opprettet her den første gettoen i det okkuperte Polen, så tidlig som i oktober 1939. Over 25 000 mennesker fra Piotrków og omegn ble fengslet her, og 22 000 ble sendt til den tyske konsentrasjonsleiren Treblinka.
 
Etter krigen, i årene 1949–1970, ble byen omdannet til et industrisenter.

## Vennskapsbyer
Marijampolė, Maladzetsjna, Mosonmagyaróvár, Rivne, Velenje

## Referanser


## Eksterne lenker
*
TMK

**TMK** kan vise til:

*Trondheim kunstmuseum
* TMK – forkortelse for Kosovos beskyttelseskorps (*Trupat e Mbrojtjes së Kosovës*, Kosovos sivilforsvar)
* TMK-prosjektet – benevnelsen på et sovjetisk romprosjekt med formål å sende et bemannet romfartøy til Mars og Venus
Prizrenligaen

**Prizrenligaen** (albansk: Lidhja Shqiptare e Prizrenit) viser til et møte i byen Prizren i Kosovo i 1878 hvor over 300 albanere fra hele Balkan var representert og ble enige om å grunnlegge et forbund som skulle kjempe for bevaring av et enhetlig Albania innenfor Det osmanske riket.

Møte var en respons på San Stefano-traktaten av 1878 mellom Russland og Det osmanske riket som medførte at alle de albanske områdene på Balkan ble delt mellom Serbia, Bulgaria og Montenegro. Etter Berlinkongressen, hvor albanernes krav ble helt ignorert, satte ligaen i gang med militær motstand mot osmanene og krevde nå et helt uavhengig Albania. Ved hjelp av  soldater klarte ligaen å ta kontroll over store deler av dagens Kosovo, men i 1881 ble ligaen knust og oppløst av osmanene da de mente ligaens arbeid ikke var i overensstemmelse med osmanenes interesser. Noen av grunnleggerne flyktet til București og fortsatte motstanden derfra. Andre ble drept eller fengslet og deportert. I løpet av de tre årene ligaen eksisterte klarte de å gjøre supermaktene oppmerksomme på det albanske folket og deres interesser selv om ligaens krav om et selvstyrt Albania ikke ble tatt til følge under Berlinkongressen som jo hadde som formål å revidere San Stefano-traktaten. Montenegro og Hellas fikk da mindre av de albanskbefolkede territoriene enn de ville ha fått uten ligaens motstand.

## Referanser
Pabianice

**Pabianice** () er en by i Łódź voivodskap i det sentrale Polen. Den har 71 313 innbyggere (2004) og er del av Storbyområdet Łódź. Pabianice er hovedstaden i powiaten med samme navn.

Byen, opprinnelig et tettsted, er kjent siden 1085 og tilhørte hertugene av Masovia. I andre halvdel av 1100-tallet ble den overgitt til domkapittelet i Kraków. Byen fikk større betydning senere i andre halvdel av 1300-tallet, da den ble hovedsetet til forvaltningen av kirkegodset i Masovia. Rundt 1342 fikk Pabianice byrettigheter og sitt våpenskjold.

På 1600-tallet hadde byen 1100 innbyggere. Tallet sank til 300 i første halvdel av 1700-tallet etter Karl XIIs felttog mot Polen. Byen opplevde imidlertid stor vekst etter 1815 i forbindelse med oppbygningen av tekstilindustrien i Kongress-Polen. 

Under andre verdenskrig ble nesten hele den jødiske befolkningen, som i 1939 utgjorde 18 % av byens innbyggere, drept av de tyske nazistene.

## Vennskapsbyer
Gusev, Plauen, Prato, Rokiškis

## Referanser


## Eksterne lenker
*
Nkosi Sikelel' iAfrika

«**Nkosi Sikelel' iAfrika**» er en sør-afrikansk salme som ble skrevet i 1897 av lærer og korleder Enoch Sontonga. Teksten er på Xhosa. Flere vers ble tilføyet i 1927 av poeten Samuel Mqhayi, og i 1942 ble den gjendiktet på sesotho av Moses Mphahlele. Sangen ble en populær salme, som etterhvert også ble sunget på politiske møter, og utviklet seg til å bli en viktig kampsang for antiapartheidbevegelsen.

Da apartheidregimet opphørte i 1994, ble først «Nkosi Sikelel' iAfrika» sidestilt med «Die Stem van Suid-Afrika» som Sør-Afrikas nasjonalsang, slik at Sør-Afrika fikk to nasjonalsanger. For å samle hele befolkningen og understreke forsoningen ble en ny nasjonalsang lansert i 1997 basert på de to tidligere sangene. Nasjonalsangens første del har melodi fra «Nkosi Sikelel' iAfrika» og siste del fra «Die Stem van Suid-Afrika».

Under tittelen «Mungu ibariki Afrika» er den i bruk som nasjonalsang i Tanzania og som «Stand and Sing of Zambia, Proud and Free» i Zambia.

## Historie
Sontinga skrev første verset og refrenget til «Nkosi Sikelel' iAfrika» i 1897, da som en skolesalme for Lovedale Institution. Den første offentlig kjente fremføringen av sangen var i 1899. Den fikk status som den offisielle sangen til ANC allerede i 1925. I 1927 skrev xhosa-poeten Samuel Mqhayi syv nye vers til salmen, hvorpå den ble utgitt for første gang. Sangen var i mange år utbredt som opprørssang i Sør-Afrika, Zimbabwe og Namibia i kampene mot apartheid og hvit kolonialisme.

## Referanser


## Kilder
*Biografi ved sahistory.org.za
Pathein

**Pathein** (tidligere *Bassein*) er by i Burma (Myanmar) og hovedstaden i regionen Ayeyarwady. Pathein har omtrent 150&nbsp;000 innbyggere. Byen ligger 160&nbsp;km vest for Yangon. Pathein har store rismøller og stor riseksport. 

Bynavnet kan ha sammenheng med ordet *pathi*, som er burmansk for *muslim* – det var mange arabiske og indiske handelsmenn som kom hit. Britene oppfattet navnet som *Bassein*. De bygde et feste og anla en garnison her i 1826. 

Byen har også en del sagbruk og metallindustri. I sentrum av byen ligger pagoden *Shwemokataw* fra år 984 e.Kr. Den er regnet som den helligste pagoden i landet.

## Eksterne lenker
*
Koha Ditore

***Koha Ditore*** er en dagsavis i Kosovo med hovedkontor i hovedstaden Prishtina. Avisen ble grunnlagt i 1997 av Veton Surroi med støtte fra internasjonale organisasjoner. Fram til 1999 var den eneste albanske avisen som kom ut i Kosovo og i den perioden for å ikke ergre det serbiske regimet utøvde selvsensur. Kom ikke ut i Kosovo i en periode i første halvdel av 1999 da avisens redaksjon som så mange andre albanere ble tvunget til å forlate Kosovo. Redaksjonen søkte tilflukt i Skopje, Makedonia og derfra klarte de å gi ut Koha Ditore som ble delt ut gratis til kosovoalbanske flyktninger i Makedonia og distribuert til store deler av Europa. Etter krigens slutt har flere av de opprinnelige redaktørene startet nye aviser, men Koha Ditore fortsetter å være en av de mest leste avisene. 

Grunnleggeren og eieren av avisen, Veton Surroi, stiftet sitt eget politiske parti i 2004, ORA, noe som mange mener har medført at avisens uavhengighet har blitt svekket. Utgiver etter at Surroi gikk inn i politikken er hans søster, Flaka Surroi. 

Avisen koster 0.30 euro cent, 10 cent mer enn de andre dagsavisene. En utgave beregnet på albanere som bor i utlandet er å oppdrive i de fleste byer i Europa. Mesteparten av avisen er i svart/hvitt.

I 2007 feiret avisen 10-årsjubileum.
Mandalay

**Mandalay** er en by i Myanmar ved Irrawaddy-elven og hovedstad i regionen Mandalay. Mandalay ligger 500&nbsp;km nord for Yangon, har omtrent 1,2&nbsp;millioner innbyggere og er landets nest største by. Mandalay er et handels- og samferdselssentrum. Byen har gull-, sølv-, jade- og trehåndverk. Mandalay er et buddhistisk sentrum med universitet. Mandalay ble grunnlagt i 1857 og var hovedstaden i kongerriket Burma fra 1860 til 1885.

## Bildegalleri

Mandalay-Mahamuni-14-Festbesucher-gje.jpg|Mahamuni
Mandalay-Mahamuni-Anbetung-28-gje.jpg|Mahamuni
Mandalay-Mahamuni-Buddhawaschung-18-gje.jpg|Mahamuni
Mandalay-Kuthodaw-28-Zentralstupa-Glocke-gje.jpg|Kuthodaw
Mandalay-Kuthodaw-38-Zugangshalle-gje.jpg|Kuthodaw
Mandalay-Kuthodaw-08a-kleine Pagoden-gje.jpg|Kuthodaw
Mandalay-Steinmetze-06-gje.jpg
Mandalay-Goldschlaeger-14-gje.jpg
Mandalay-Markt-36-Betelstand-gje.jpg
Mandalay-Ayeyarwady-34-gje.jpg


## Se også
*Mandalay, dikt av Rudyard Kipling
*Lille Jensen drar til Mandalay, sang skrevet av Reidar Anthonsen og framført av Rolf Just Nilsen, inspirert av Kiplings dikt

## Referanser


## Eksterne lenker
*
National Endowment for Democracy

**National Endowment for Democracy** (**NED**) er en amerikansk ideell organisasjon, grunnlagt av Kongressen på Reagans initiativ i 1983 for å fremme demokrati.

Organisasjonen er drevet som en privat organisasjon, og den er utenfor konstitusjonell kontroll, men den er nesten utelukkende finansiert gjennom bevilgninger fra Kongressen. Organisasjonen gir økonomisk og annen støtte til bevegelser og grupperinger over store deler av verden.

I tillegg til sine utdelinger av økonomisk støtte omfatter og finansierer organisasjonen også *[[Journal for Democracy]]*, World Movement for Democracy, International Forum for Democratic Studies, Reagan-Fascell Fellowship Program, Network of Democracy Research Institutes og Center for International Media Assistance.

NED har av menneskerettighetsorganisasjoner innenfor og utenfor USA blitt anklaget for «innblanding i andre lands indre anliggender». Organisasjonen har også blitt beskyldt for å være skapt for lovlig å fortsette CIAs støtte til politiske aktører i land der CIA har blitt forbudt å operere, og at organisasjonen i så måte er CIAs «arvtaker». Det fremholdes at det at organisasjonen er privat gjør det mulig å operere fritt der offentlige organisasjoner er bundet av amerikansk lov. Ifølge den Colombianske journalisten og forfatteren Hernando Calvo Ospina ble dette synet langt på vei bekreftet av organisasjonens første leder, Allen Weinstein i et intervju i Washington Post i 1991, der han uttalte at «En stor del av det vi gjør i dag, gjorde CIA i all hemmelighet for 25 år siden.»

På sin hjemmeside hevder organisasjonen at den har blitt angrepet både fra høyre og venstresiden i amerikansk politikk. Den hevder videre at motstanden fra venstresiden nesten forsvant etter at den kalde krigen var over, og at denne motstanden nå kun kommer fra «noen få antagonistiske elementer». Videre sies det at det har blitt påstått, fra «enkelte konservative elementer», at organisasjonen har en sosialdemokratisk agenda. Organisasjonen avviser dette, og viser til at den har fått varm støtte fra organisasjoner fra den ytterste høyrefløyen, som Heritage Foundation og Empower America.

## Referanser


## Eksterne lenker
*
Emine

**Emine** er et tyrkisk og et skandinavisk kvinnenavn. Navnet er svært vanlig i Tyrkia.

## Etymologi
*Emine* har to opprinnelser. Det er:
# et tyrkisk kvinnenavn som er dannet av det tyrksike mannsnavnet *Emin* som betyr «troverdig».
# en variant av *Emina*, en opprinnelig svensk kjæleform av *[[Emma]]*, som igjen har flere opprinnelser, blant annet som en kjæleform av gammelhøytyske navn basert på navneleddet *irmin* eller *ermen*, «verden, hele».

## Utbredelse
*Emine* er kjent brukt i Norge første gang i 1833. Navnet har vært mest brukt på Østlandet.

*Emine* er i dag et svært vanlig navn i Tyrkia og er også mye brukt i Nord-Makedonia og Serbia.

|}

## Kjente personer med navnet
Personene i listen er ordnet kronologisk etter fødselsår.
* Emine Sevgi Özdamar (1946–), tyrkisk-tysk forfatter
* Emine Kale, norsk psykolog og forfatter

## Se også
* Kapp Emine, et nes ved svartehavskysten i Bulgaria

## Referanser


## Eksterne lenker
*
Ali Podrimja

**Ali Podrimja** (født 28. august 1942, Gjakova, Kosovo, død 21. juli 2012) var en anerkjent kosovoalbansk lyriker. Han regnes som den kosovoalbanske lyrikeren som har høstet mest internasjonal anerkjennelse. Hans første diktsamling *Thirrje* (Rop) kom ut i 1961 mens Podrimja gikk på videregående. I 1982 kom diktsamlingen, *Lum Lumi*, som var en hyllest til sønnen Lumi som døde av kreft. Podrimja har studert albansk litteratur og annen litteratur ved Universitetet i Priština.

I 2000 ble diktsamlingen *Who will slay the wolf. Selected poetry by Ali Podrimja* utgitt i New York og inneholder dikt av Podrimja oversatt til engelsk av albanlogen Robert Elsie.

## Referanser


## Eksterne lenker

* Biografi
* Dikt